Predkladacia správa

	Materiál “Informácia o výsledku kontroly plnenia úloh a ich aktualizácie, vyplývajúcich z rozpracovania Programového vyhlásenia vlády SR na podmienky rezortu Ministerstva financií Slovenskej republiky za rok 2001” sa predkladá na rokovanie vlády SR na základe jej uznesenia č. 565 z 30.6.1999 k “Správe o rozpracovaní Programového vyhlásenia vlády SR do konkrétnych a termínovaných úloh na rok 1999 až 2002, vrátane odporúčaní a žiadostí NR SR uvedených v jej uznesení č. 69 zo dňa 2.12.1998”. Vláda SR v bode B.2. uvedeného uznesenia uložila ministrom zabezpečiť pravidelnú a dôslednú kontrolu plnenia úloh a ich aktualizácie, vyplývajúcich z rozpracovania Programového vyhlásenia vlády SR na podmienky rezortu a o jej výsledku predkladať vláde informáciu každoročne do konca roku.
Predmetný materiál obsahuje informáciu o stave plnenia úloh vyplývajúcich z Programového vyhlásenia vlády SR za rok 2001, vypracované na základe záverov kontrolných zistení odboru vnútornej kontroly Ministerstva financií SR, Oddelenia vnútornej kontroly Daňového riaditeľstva SR Banská Bystrica a vyhodnotenia Colného riaditeľstva SR Bratislava. Kontrolou boli výberovým spôsobom preverené úlohy splatné v roku 2001, ako aj úlohy, ktoré majú trvalý charakter a plnia sa priebežne v období rokov 1999 až 2002.